text: 
  " Hvis der er den nødvendige politiske vilje til både at bygge nyt 
  og at bevilge penge til driften, så vil en udskillelse af 
  skuespilafdelingen fra Kgs. Nytorv være en naturlig følge. "
  
  Skuespilchefen har også et klart svar på flere skuespilleres forslag 
  om at udnævne hende til ny teaterchef:
  
  " Nej tak. Ikke på Det Kgl. Teater. "
  
  Har frist til 1. december
  
  Nationalscenens nye bestyrelse, der som sin første markante aktion har 
  fyret Boel Jørgensen, har fået frist til 1. december af kulturminister
   Grethe Rostbøll ( kons. ) til at komme med et bud på Det Kgl. 
  Teaters fremtidige struktur. Det første skridt blev taget på et 
  udvidet bestyrelsesmøde dagen før pinse.
  
  Skuespilhuset er også på dagsordenen i et nyt udvalg på tværs af 
  Kulturministeriet, Finansministeriet, Forsvarsministeriet og 
  Miljøministeriet, med depertementschef Michael Christiansen fra 
  Forsvarsministeriet som formand. Udvalget arbejder i øjeblikket med 
  flere konkrete forslag, hvori et nyt skuespilhus indgår.
  
  Forslagene omfatter blandt andet byggeplaner på Holmen og havnefronten, 
  og flere kilder vurderer, at der foreligger et udspil fra udvalget i 
  løbet af efteråret.
  
  
  
  